**Descarcerează meridianele timpului fluture orb de iubire**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* partitura destinului\*

fluture orb târăsc ca pe-un blestem după mine

stomacurile îndrăgostiților cabrioleta lor de vise a produs

un carambol pe autostrada predestinărilor

roțile inegale-s de vină mi se șoptește de la tribuna oficială

într-una peștii dizlocau atât de năprasnic oceanele

încât produceau prea multe potopuri pe secundă și noe depășit de situație

nu mai avea vreme să mai bată cuie-n corăbii

pe lumina ochilor lui disperați animalele de protecție nu-și mai găseau octavele

să pășească întru salvare podurile

fără circumferința iertării mă vor izbi de labirinturi știu bine

și ghemul ariadnei nu se câștigă la ruletă

chiar destinul este izgonit din joc pe motiv că numără cărțile

ghemul tainic sub ghilotină își desfășoară tainele la coșul călăului are acces

doar cel ce-și duce capul sub braț

ca pe-o ofrandă

inițiez în condurii prea strâmți ai efemerului

căutări în fa diez pianina divinului c-un semiton mai sus

trimite ecouri ca niște maree curajul abandonului fără rezerve

e greu de tatuat sub epidermă

într-o singură viață

cine/ce va debloca timpului arterele și-i va vindeca artrozele

în armonie să-și vibreze coastele

roata mică în care se-nvârt gândurile canibale

dă semne de bulimie clară infinitul își va termina de ronțăit măștile

în cele din urmă

doar foamea ardentă își duce strălucirea

ca pe-o înălțare ocultă

fluture orb descarcerez visele îndrăgostiților

carambolul destinelor mentale n-are

nici o șansă sub falangele mele de lavă praful hieroglifelor diamantin taie vântul

între percepția mea și eternitate erupțiile din stigmate

cabrioleta în care decodez fonemei dimensiunile

acordează și ocluzia mea intestinală după ultima tornadă cu fluturi

sunt suspect de iubire orbirea mea întronată

stă în echilibru pe-o nervură de abis